સચિવાલયનાં સૂત્રોના જણાવ્યા મુજબ દર વર્ષે કોંગ્રેસ જે રીતે આક્રમક હોય છે, તેના કરતાં આ વખતે વધુ નબળી સાબિત થઈ. વિપક્ષના નેતા શંકરસિંહ વાઘેલા ગૃહમાં શાસક પક્ષને ઘેરવાને બદલે માત્ર કોંગ્રેસના નેતા હોવાને લીધે રજૂઆત કરતા હોય તેવી છબી ઊભી થઈ. ખુદ કોંગ્રેસના જ ધારાસભ્યો પણ મૂંઝવણમાં મુકાયા છે કે, પક્ષનો નેતા જ સાથ ન આપે તો પછી કેવી રીતે શાસક પક્ષને ગૃહમાં ઘેરી શકાય? સત્રના ૨૦થી વધુ દિવસો પસાર થઈ ચૂક્યા છે ત્યારે ગૃહમાં માત્ર એક- બે કેસને બાદ કરતાં કોંગ્રેસ કોઈ આક્રમકતા બતાવી શકી નથી.